text: Grønlandsk jul i Vejle 
  30 november 2013 kl. 13.12
  Omkring 1.400 grønlændere er lørdag samlet i DGI-huset i Vejle til den traditionsrige julehilsen til Grønland.
  Det er grønlændere fra hele Danmark, der er samlet i Vejle gennem fællesforeningen INUIT.
  KNR-TV er til stede for at optage hilsenen, som vil blive sendt i Grønland i juledagene.
  Under arrangementet bliver der tændt juletræ ledsaget af et mandskor og uddelt godteposer sponsoreret af bl.a. Danske Lionsklubbers Grønlandsfond.
  Den grønlandske julehilsen er et arrangement, der har fundet sted siden 1978.
  